Projektas

PRIENŲ RAJONO SAVIVALDYBĖS TARYBA

SPRENDIMAS

DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO

Nr.

Prienai

Vadovaudamasi Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis ir 11 straipsnio 1 ir 2 dalimis, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 94.5 papunkčiu, atsižvelgdama į VšĮ Visuomeninių iniciatyvų paramos fondo 2024 m. balandžio 8 d. prašymą dėl humanitarinės pagalbos suteikimo Ukrainos valstybinei nepaprastųjų situacijų tarnybai, Prienų rajono savivaldybės administracijos direktoriaus 2024 m. gegužės 9 d. įsakymą Nr. A3-310 „Dėl valstybės turto pripažinimo nereikalingu ir siūlymo jį perduoti VšĮ Visuomeninių iniciatyvų paramos fondui“, Priešgaisrinės apsaugos ir gelbėjimo departamento 2024 m. gegužės 17 d. raštą „Dėl valstybės turto pripažinimo nereikalingu“, Lietuvos Respublikos užsienio reikalų ministerijos 2024 m. gegužės 15 d. rekomendaciją teikti humanitarinę pagalbą Ukrainos valstybinei nepaprastųjų situacijų tarnybai ir į Prienų rajono savivaldybės pašymų skirti humanitarinę pagalbą vertinimo komisijos 2025 m. gegužės 22 d. protokolą Nr. V20-40, Prienų rajono savivaldybės taryba nusprendžia:

1. Suteikti humanitarinę pagalbą Ukrainos valstybinei nepaprastųjų situacijų tarnybai (juridinio asmens kodas 38516849, adresas Olesya Honcharag. 55, Kijevas, Ukraina), perduodant neatlygintinai valstybei nuosavybės teise priklausantį ir Prienų rajono savivaldybės patikėjimo teise valdomą turtą – gaisrinį automobilį GAZ-66 (pagaminimo metai 1983, identifikavimo Nr. 434478, valstybinis Nr. ZAE 422, įsigijimo vertė – 1597,54 Eur, likutinė vertė – 0 Eur) ir gaisrinį automobilį AC-40 (130) 163B su visa tvirtinimo įranga (pagaminimo metai 1998, identifikavimo Nr. 2265250, valstybinis Nr. ZAE 277, įsigijimo vertė – 14 682,34 Eur, likutinė vertė – 0 Eur);

2. Įgalioti Prienų rajono savivaldybės administracijos direktorių:

2.1. Atlikti nurodyto turto perdavimo procedūrą per tarpininką – VšĮ Visuomeninių iniciatyvų paramos fondą, kuris įsipareigoja turtą priimti, atlikti reikalingą turto remontą ir perduoti jį Ukrainos valstybinei nepaprastųjų situacijų tarnybai pagal šios tarnybos vadovybės nurodytą adresą;

2.2. pasirašyti tarpininkavimo, perduodant šio sprendimo 1 punkte nurodytą turtą, sutartį su VšĮ Visuomeninių iniciatyvų paramos fondu ir perdavimo–priėmimo aktą.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras